ملک_مشتاق_صاحب
سندھ یاترا
سندھ یاترا پنجواں (پارٹ) لکھت: ملک مشتاق ڈھیر جہیاڑیں دی غیر حاضری دی معزرت  دوستو اصل گالھ کجھ ایں ہے جو پوری سندھ یاترا ءچ میں اپنڑے کیمرے نال کہیں مجبوری سانگ تصویراں نئیں بنڑوا سگیاں  جیندا میکوں ارمان اے کیوں جو فوٹو اوں ویلھے دی ہک یادگار ہوندن  حالی تائیں میکوں سندھ ٹیکسٹ بک بورڈ سندھ ادبی مرکز سندھ یونیورسٹی مہران یونیورسٹی تے سندھیالوجی دے وزٹ آلیاں تصویراں وی نئیں مل سگیاں ادی سئینڑڈاکٹر ماروی پلیجو تے جی این کھوسو سئیں عوامی پورھیت تحریک  دے مرکزی رھنماویں دا لکھ تھورا اوھنیں اپنڑے پروگرام دیاں تصویراں سینڈ کیتین تے میں اوھے لاتین کامریڈ رسول بخش پلیجو دی چوتھی برسی دا وڈاپروگرام عوامی تحریک دا جنگ شاھی ٹھٹھے ءچ ہا اوندے وچ جانشین دربارفرید چئیرمین سرائیکستان قومی اتحاد خواجہ غلام فرید کوریجہ سئیں وی آے ودے ہن اوھناں دے کیمرہ مین ملک اکمل فریدی نیں ڈھگ ساریاں تصویراں چھکین  میں ڈوچاری واری خواجہ صاحب تے اکمل کوں تصویراں داآکھیم اکمل   سئیں دا اکھئے  تے سئیں  خواجہ صاحب نیں جام فیض اللہ دے ذمے لاتے  ھیں تانگھ ءچ کہ اج تصویراں ملدن  اے ڈینہہ آگئے آخر پرانڑایاں تصویراں لا تے پوسٹ کریندے پئوں معرکہ ساڈے پاسے زور دامینہہ لہے پئے پوسٹ دے نال نالبارش دی چس وی چیمدے بیٹھوں اج سویلے وی بارش تھئ ہائی  ڈو چار ڈینہہ کنوں وڈی گرمی ہائی چلو کجھ تاں گرمی دازور مٹھاتھیسی ماحول تاں کجھ جیہاڑیں ٹھڈاتھی پوسی  بارش زورشور دی شروع تھی گئی اے میں وی پوسٹ چھوڑ تے بارش ءچ دھاونڑ پئے گیا ہم  ھنڑ بارش مٹھی تھئی اے ول موبائل ان چاتم ہا سئیں کتھاں ودے ہاسے جنگشاھی جیاجیا پلیجو صاحب دی برسی تے اے این پی پشتون خواہ ملی عوامی پالٹی سرائیکستان قومی اتحاد پاکستان سرائیکی پالٹی سمیت بلوچ سرائیکی سندھی تےپشتون سمیت تقریبا ساریاں قوم پرست جماعتاں شریک ھن جلسے ءچ شریک یوتھ پرجوش نکڑے بال عیدآلی کار خش رناں منظم بڈھڑے مست تےمہمان الست تھئے پئے ہن  چئیرمین عوامی تحریک بزرگ سندھی راھنما رسول بخش خاصخیلی  سئیں وی  سٹیج تے مہمانیں دے نال جلوہ افروز ھن  قومی ترانہ سندھی قومی ترانے قومی نغمے ٹیبلوز شاعری گلوکاری کتھک ڈانس  جھمرتاڑی المختصر پروگرام میں ہررنگ ہا سرائیکی تریمت تحریک دا وفد ادی عابدہ بتول دی قیادت ءچ شریک ءمحفل ہا ہک نویں جماعت جنت پالٹی دے اگوانڑ وی آئے ودے ہن میڈیا دے وڈے وڈے لوک ہن پئےجگ مشہور تجزیہ نگار نذیر لغاری وی ایں محفل دی شان ہا اے این پی پشتون خواہ ملی عوامی پالٹی دی لیڈرشپ دیاں تقریراں بہوں چنگیاں ہن SQIدے سربراہ خواجہ غلام فرید کوریجہ سئیں دی تقریر موقع محل دےمطابق تے بہوں جاندارھئی اوہناں نیں سندھییں دے نال نال اقلیتیں دے حقوق دی گالھ وی گالھ کیتی اے نذیر لغاری سئیں دی تقریر تاں چنگی ھئی لیکن ارمان ایں گال دا اے لغاری سئیں اپنڑی ماءبولی سرائیکی ءچ تقریر کرنڑ دی بجائے سندھی ءچ تقریر کیتی سرائیکی پالٹی دے مرشد شفقت بخاری سئیں نیں سرائیکی ءچ شاندار تقریر کیتی ویلڈن بخاری صاحب  کامریڈ رسول بخش خاصخیلی دا صدارتی خطاب وی کمال داہا  پروگرام دی ترتیب شاندار بلکہ مزیدار ھئی او اے ھئی کہ پہلے سندھی ثقافتی لباس آلیں بالڑییں(گرلز) تے بوائزنیں فوجی انداز ءچ گارڈ آف آنر ڈے تےسلامی بلکہ خراج تحسین پیش کیتے ہک گاونڑ تے ہک تقریر  دی ترتیب نال بور تھیونڑ دی بجائے ہر کہیں نیں پروگرام کوں انجوائے کیتے  موسم وی وڈا عاشقانہ ہا ٹھڈی ہواپئی چلدی ھئی  چندرتارے وی ایں پروگرام ءچ محوءرقصاں ہن پروگرام ءچ شریک ہربندہ کامریڈ رسول بخش پلجو جی ایم سید فاضل تاھو تے ادی زاہدہ شیخ کوں مختلف انداز نال خراج تحسین کھڑا پیش کرینداہا میں اتھاں سٹیج تے کامریڈ رسول بخش خاصخیلی سمیت تقریبن ساری قوم پرست جماعتیں دے نمائندیں کوں ملیاں تے انہاں کوں کامریڈپلیجو دی برسی دے موقعے لکھیا ہویا آرٹیکل وی پیش کیتم تے ایندے نال سندھی وکیپیڈیا دی انعامی سکیم الا پیغام وی ڈتم تے سٹیج تے اناؤنسمنٹ وی کرواییم پروگرام رات چرک تانڑیں جاری رہ گئے  سندھی قوم دنیاوی تعلیم ءچ صحت بلدیات انفراسٹرکچر ءچ اساں کنوں تریہی چالھی پچھوں ہن لیکن قومیتی شعور سندھی قوم پرستی ءچ سرائیکی قوم کنوں پنجاہ بلکہ سوسال اگوں ہن   سرائیکی قوم کوں بلکہ سرائیکی قوم دے اگوانڑیں کوں وی سندھییں کنوں قومیتی شعوردا درس گھنڑاں چاھیدے گالھیں ڈھیر ہن لیکن وخت تھولا اے سندھی تے سرائیکی قومی شعوری تناظر دے وچ پلیجو سئیں تے لکھیے ہوئےاپنڑے آرٹیکل دی فوٹو کاپی جام شورو حیدراباد ٹھٹھہ مکلی جنگشاھی تے کراچی ہر اوں بندے کوں ڈتم جیہڑا قوم پرستی نال تھولی بہوں دلچسپی رکھینداہا   کمال داپروگرام ہا حا حوال بہوں زیادہ بچا ودے  زندگی رہ گئی تاں ولا کڈاھیں ڈیساں  اسماعیلی فرقہ دی وجہ ءشہرت آلے تاریخی قصبے جھرک ونجنڑ میڈے شیڈول ءچ شامل ہا لیکن قلت ءوخت دی وجہ توں نئیں ونج سگیا برسی الاپروگرام بھگتاء تےکراچی روانہ تھی پئوں کراچی ونج تے کیاکیا مصروفیات رہ گن کتھاں کتھاں گیاں کیکوں ونج تے ملیاں اتھاں سرائیکی قوم پرست جماعتیں داکردار کیا ہے کراچی ءچ پڑھے لکھیے تے ان پڑھ سرائیکی دی سو چ کیاہے انہاں دے مسائل تے اونہیں داحل کیا ہے اگوں کراچی دے بلدیاتی الیکشن ءچ سرائیکی پالٹیاں کیاپیاں سوچیندن اے ساراحال حوال اگلی قسط ءچ  حالی اللہ بیلی وسدے رہو شالا ساڈا عشق سرائیکستان